Diari Oficial de la Generalitat Valenciana


Sumari del DOGV 8853, del 09-07-2020 (2020/5181)

RESOLUCIÓ de 22 de juny de 2020, de la Direcció General d'Obres Públiques, Transport i Mobilitat Sostenible, per la qual s'aprova el Pla de millora de qualitat acústica de la CV-10, entre els pk 33+000 i 33+200, a la Pobla Tornesa.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8853

Data del DOGV
:   09-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5181


Data del document
:   22-06-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 22 de juny de 2020, de la Direcció General d'Obres Públiques, Transport i Mobilitat Sostenible, per la qual s'aprova el Pla de millora de qualitat acústica de la CV-10, entre els pk 33+000 i 33+200, a la Pobla Tornesa. [2020/5181]  
D'acord amb el que es disposa en l'article 28 i els següents del Decret 104/2006, de 14 de juliol, del Consell, de planificació i gestió en matèria de contaminació acústica aquesta direcció general va formular la proposta del Pla de millora de qualitat acústica als entorns de la CV-10 (pk de 33+000 al 33+200), a la Pobla Tornesa (Castelló).  
Una vegada conclosos els treballs tècnics corresponents, mitjançant la Resolució de 20 de juny de 2019 (DOGV 8582, 02.06.2019) aquesta Direcció General va acordar sotmetre el pla esmentat a informació pública per un termini de 30 dies, i també remetre'l a l'Ajuntament de la Pobla Tornesa a fi que es formularen les consideracions que s'estimaren oportunes en el termini igualment de 30 dies.  
Amb data 29 de juliol de 2019 es va rebre un escrit d'al·legacions que feia referència a la conveniència d'incloure una edificació addicional en l'àmbit de protecció. Aquesta al·legació es va remetre al servei tècnic corresponent i va donar lloc a l'informe consegüent amb data 18 de maig en el qual se'n proposa la desestimació perquè l'edificació no està en sòl urbà, no forma part de la sol·licitud inicial i ha sigut construïda amb posterioritat a l'entrada en vigor de la legislació acústica.  
  
Es va remetre l'expedient a la Direcció General de Qualitat i Educació Ambiental amb la finalitat que emetera l'informe a què fa referència l'article 29, apartat 5 del decret abans esmentat. En data 4 de desembre de 2019 aquest òrgan va emetre l'informe corresponent favorable.  
  
En virtut de tot això, aquesta direcció general resol:  
  
Primer  
Aprovar el Pla de millora de qualitat acústica als entorns de la CV-10 (pk del 33+000 al 33+200), a la Pobla Tornesa (Castelló), i desestimar l'al·legació presentada.  
  
Segon  
Ordenar la publicació d'aquesta resolució en el Diari Oficial de la Generalitat Valenciana.  
  
València, 22 de juny de 2020.- La directora general d'Obres Públiques, Transport i Mobilitat Sostenible: Roser Obrer Marco.